google/wiki40b huggingface dataset:
Tvunnet parkabel

En tvunnet parkabel er en signalkabel satt sammen av flere tvunnete lederpar med den hensikt å motvirke elektromagnetisk interferens (støy). Typisk består hver kabel av fire lederpar i kobber som er tvunnet rundt hverandre. Det er også vanlig å benytte modularkontakter for endepunktene.
Den kanskje største fordelen med disse kablene er at tvinningen gir en beskyttelse mot støy til en lav kostnad. Noen kabler har i tillegg ekstra skjerming, men disse er mindre vanlig.
Tvunnet parkabel ble funnet opp av Alexander Graham Bell i 1881.
Tvunnete parkabler blir blant annet brukt for Ethernet (spredenett) og innen PSTN (telefoni).

Interferensmekanismer

Rundt enhver elektrisk leder vil det dannes et elektromagnetisk felt. Dette feltet kan også indusere en strøm i en annen leder gjennom en prosess som kalles elektromagnetisk induksjon. I signalkabler er denne strømmen uønsket fordi den senker signal-til-støy (S/N)-nivået, det vil si fører til mer støy i signalet og senker dermed den mulige datakapasiteten som kan formidles gjennom kabelen.
Tvinningen har to hensikter: Den reduserer interferensen fra trådparet, men viktigere er det at tvinningen hindrer interferens til trådparet. Interferens fra en ytre kilde til trådparet kalles kryss-snakk (eng.: cross-talk), et eksempel på dette fra kobberkabler som ikke benytter tvinning er hørbare fremmede samtaler i analoge telefoner.
I en tvunnet parkabel vil det elektromagnetiske støyfeltet fra en kilde som er tilstrekkelig langt unna være tilnærmet uniformt over en kort del av kabelen. I hvert trådpar er hver leder 180 grader forskjøvet om aksen, slik at den interne støyen i trådparet vil kanselleres ut. Jo nærmere støykilden er, jo flere ganger må lederpar tvinnes med hverandre per meter for å motstå ytre interferens.
En teknikk som også blir benyttet i tillegg til tvinning er differensiell signalering. Dette bidrar også til bedre signal-til-støy (S/N)-nivå. Dette hindrer best støy fra ytre kilder, i motsetning til tvinning hvor hovedpoenget er å kansellere indre støy.

Andre

Uten nærmere spesifisering refererer «tvunnet parkabel» til den ordinære fire-pars nettverkskabelen som blir benyttet til datanettverk. Rent pedantisk omfatter imidlertid begrepet også andre typer tvunnede parkabler. For alle typer signalkabler er det en fordel å benytte seg av tvinning, spesielt for kabler beregnet for høy kapasitet. Et eksempel på en tvunnet parkabel som ikke er en nettverkskabel er en USB-kabel.
Jaimie Alexander

Karriere

Hun er mest kjent for å ha spilt Sif i storfilmen Thor (2011), en rolle hun skal gjenta i oppfølgeren Thor: The Dark World (2013). Hun har også spilt en sentral rolle i science fiction-serien Kyle XY fra 2007 til 2009. Hun var med i actionfilmen The Last Stand med Arnold Schwarzenegger i 2013.
Seiling under Asialekene 1978

Seiling under Asialekene 1978. Seiling var en av flere sporter under de åttende Asialekene som ble arrangert i Bangkok i Thailand. Det var andre gangen som seiling var med på programmet i Asialekene. Det ble konkurrert i fire ulike klasser. Regattaene ble avviklet i desember 1978 i Pattaya. Japan ble beste nasjon med to gullmedaljer foran Thailand og Pakistan med en hver.
The Gambler (sang)

«The Gambler» er en amerikansk sang, skrevet av Don Schlitz. Den ble spilt inn på singlen United Artists Records UA-X1250-1 av countrysangeren Kenny Rogers og ble utgitt 15. november 1978. Produsent var Larry Butler. «The Gambler» var tittelsporet på Rogers' album med samme navn, som ga ham en Grammy Award for best country male performance Den var én av fem etterfølgende sanger med Rogers som nådde førsteplassen på Billboard- countrylisten.
Bobby Bare hadde spilt inn «The Gambler» tidligere samme år. Den ble utgitt på hans album BARE (CBS KC35314). Opphavsmannen Don Schlitz hadde spilt den inn på plate for Capitol Records. Johnny Cash fremførte også denne sangen.

Innhold

Sangen selv forteller om et møte sent på kvelden ombord på et tog «bound for nowhere» mellom Rogers (som fortelleren) og en ikke-navngitt gammel mann. Han er gambleren. Gambleren forteller at han kan se at Rogers har utur («out of aces») på grunn av uttrykket i hans øyne og tilbyr å gi ham råd i utbytte mot den siste slurken av whisky som Rogers har. Etter å ha tatt drinken (og en sigarett) gir han følgende råd:
«You got to know when to hold 'em, when to fold 'em,
Know when to walk away, know when to run.
You never count your money when you're sittin' at the table,
There'll be time enough for countin' when the dealin's gone».
Gambleren nevner så at «secret to survivin' is knowin' what to throw away and knowin' what to keep» og at «the best you can hope for is to die in your sleep». På dette tidspunktet tar gambleren ut sigaretten og går for å sove.
På slutten av sangen blir vi fortalt at «somewhere in the darkness, the gambler, he broke even» og at fortelleren finner «an ace that I would keep» i hans siste ord. Rogers' fremførelse av sangen i en opptreden i Muppet Show indikerer at gambleren faktisk døde i søvnen, da han broke even.

Norsk versjon

Lars Børke har skrevet en norsk tekst. Den norske tittelen er «Gambleren».
Eva Isaksen

Kunstnerisk karriere og utdanning

Isaksen har en universitetsutdanning i film og teater. Hennes første spillefilm Brennende blomster kom i 1985. Denne filmen regisserte hun sammen med regissøren Eva Dahr og er en filmatisering av romanen med samme navn av forfatteren Lars Saabye Christensen.
De følgende årene, før hun regisserte sin andre spillefilm, jobbet Isaksen som assistent på flere filmproduksjoner som blant annet Landstrykere (regi Ola Solum, 1989) og Dykket (Tristan de Vere Cole, 1999). Hun var også produksjonsleder på filmen Over grensen i 1987. I 1990 hadde hun regi på filmen om de to Osloguttene Pelle og Proffen Døden på Oslo S, (manus Axel Hellstenius etter roman av Ingvar Ambjørnsen). 
Eva Isaksen har vist seg å være en regissør som som oftest regisserer filmatiseringer av litterære verk. To år etter Døden på Oslo S, regisserer hun, og skriver manus, til filmen Det perfekte mord, som baserer seg på Jan Kjærstads roman Homo Falsus. Denne filmen var ikke Isaksens beste arbeid, men viser likevel et eksempel på hvordan en filmskaper kan bearbeide stoffet til en forfatter og gjøre det til sitt eget, med sin egen visuelle visjon. 1994 lager hun filmen Over stork og stein, som blir en av 90-åras mer enn godt likte filmer. Her skildres alvorlige temaer som barnløshet, men det blir fortalt på en mate slik at vi ikke kun ser det tragiske, men at det også blir noe tragikomisk over det. Etter denne filmen lager Isaksen kun to spillefilmer, og konsentrerer seg heller mer om fjernsynet, med regi på flere episoder av fjernsynsserien Sejer, frem til 2003. 
På 2000-tallet kommer filmatiseringene av Ingvar Ambjørnsens Ellingromaner, som skulle vise seg å være store komediesuksesser hos det norske filmpublikummet. Eva Isaksen regisserer den andre filmen i rekken, Mors Elling i 2003. Den første filmen, Elling, var regissert av Petter Næss i 2001, og til tross for at Isaksen og Næss sine filmer har hvert sitt uttrykk ble begge filmene svært populære hos det norske publikummet, og dro inn mer enn en million besøkere. Filmene ble et løft for den norske komediefilmen tidlig på 2000-tallet. 
Etter denne går Isaksen i gang med regi på tre episoder for NRK-serien Størst av alt som blir en kjempesuksess på TV, for deretter i 2008 å regissere filmen De gales hus som igjen er en filmatisering av en roman, denne gangen romanen med samme navn, skrevet av Karin Fossum.
Christian Stephansen

Reder og handelsmann

I 1837 etablerte han en direkterute mellom Bordeaux og New Orleans. Han ble dermed den første arendalsreder som startet linjefart med seilskip over Atlanterhavet til Amerika. Ofte bestod lasten av tekstiler, vin og andre luksusvarer til Amerika, mens returlasten bestod av bomull fra sørstatene.
I 1851 gikk svigersønnen Samuel Eyde (1819-1902) inn i rederiet, og da Stephansen døde 8. august 1863 overtok Eyde delvis rederiet, sammen med Lauritz Christians bror Julius Stephansen (1818-1894).

Hvalfangstpioneer

I 1840-årene var Stephansen en av Arendals og Norges største redere. I samme periode skulle han også bli en av pionerene innen norsk hvalfangst, da briggen «17. Mai» dro ut på Norges første hvalfangstekspedisjon til Stillehavet i 1843. Ekspedisjonen returnerte til Arendal i mai 1846. Toktet ble ingen økonomisk suksess, så Stephansen gav seg med hvalfangst.

Politiker

Stephansen var også politiker. Fra 1839 satt han i Arendal bystyre og i 1857 ble han stortingsrepresentant for Arendal og Grimstad.

Annet

Christian Stephansen var morfar til industrigründeren Sam Eyde.

Kilder

Lindstøl, Tallak: Stortinget og Statsraadet 1814-1914. Kristiania, 1914
Blindleia

Blindleia er den indre leden i Lillesand kommune i Aust-Agder.
Navnets opprinnelse er ikke kjent, men det som er spesielt med Blindleia er den lange strekningen (ca. 20 km) der man kan ferdes med båt innaskjærs godt beskyttet mot havet (Skagerrak) av øyer, holmer og skjær.
Blindleias ytterpunkter er ikke klart definert, men de fleste kilder oppgir at leia i nordøst starter i området rundt innseiling til Lillesand (Humlesund eller Skauerøya). I sørvest settes starten enten til Kalvøya, Gamle Hellesund eller Ulvøysund. Mellom disse tre er det strekninger med helt eller delvis åpent hav.
Den østligste av de større øyene langs Blindleia er Skauerøya som ligger rett utenfor Lillesand. Mesteparten av øya er idag friareal etter at den eneste gården på øya ble ervervet av kommunen og staten i fellesskap i 1965. Foruten huset på gården, som idag benyttes som leirsted, er bare tre av de gamle boplassene på øya bevart.
Seiler man vestover fra Skauerøya kommer man til Asperøya der det ligger et vakkert herskapshus. Videre vestover ligger Justøya, den største øya i området. Justøya er forbundet med fastlandet med bro over Sundet og har betydelig fast bosetting.
Sentralt langs Blindleia ligger Ågerøya hvor det er godt bevart kulturlandskap. Ågerøya er den eneste øya i Lillesand kommune uten broforbindelse der det var boplikt frem til 2012. Det er omkring 30 fastboende på øya.
I den vestre delen av Blindleia ligger Ramsøya og Nibe, to vakre øyer langt ut mot havet der man finner en rekke godt bevarte sørlandshus.
Langs Blindleia finner man de gamle uthavnene Humlesund (rett utenfor Lillesand), Brekkestø (vest på Justøya), Stranda på Ågerøya, Gamle Hellesund og lengst vest Ulvøysund. Uthavnene var i tidligere tider båtbaserte handelssentra som også tjente som overvintringshavner for seilskip i internasjonal fart.
Idag blir de aller fleste gamle boplassene langs Blindleia benyttet som feriesteder. De fleste eierne har lagt stor vekt på å beholde de gamle plassenes opprinnelige preg.
Æthelbert av Kent

Bakgrunn

Han var sønn av forgjengeren Eormenric, ifølge Den angelsaksiske krønike. Det er noe uklart når han kom til makten; Gregorius av Tours nevner ham som «en mann fra Kent», og ikke som konge, og derfor er det mulig at det var såpass sent som ca. 590.

Konge

Æthelbert forsøkte omkring år 590 uten hell å fravriste Ceawlin av Wessex overherredømmet over det sørlige England iog bli ny bretwalda, angelsaksisk overherre. Han marsjerte inn i området mellom Andredsweald og Themsen (sør for London), men led nederlag for Ceawlin og hans bror Cutha ved Wibbandune (Wimbledon ?) og forfulgt tilbake til Kent.
Hans ekteskap med Bertha, datter av merovingerkongen Karibert I styrket så hans posisjon, og førte til en allianse med Europas mektigste rike. Senere i sin regjeringstid lyktes han med å bli bretwalda.
Bertha var kristen, og hadde tatt med seg en kapellan til Kent. Det var antagelig på grunn av hennes ønske at Æthelbert, som selv var hedning, ba pave Gregor den store sende misjonærer fra Roma. 
Paven sendte Augustin og andre munker, som steg i land på Thanet i 597. Æthelbert skal ha hatt sitt første møte med Augustin under et eiketre, i den tro at treet ville nøytralisere enhver magi presten kunne prøve å bruke mot ham. Ifølge tradisjonen skal Æthelbert ha latt seg døpe innen året var omme, men det er mulig at det ikke skjedde før i 601. Det året ble Augustin erkebiskop.
Æthelbert etablerte skrevne lover for Kent, de første i noe angelsaksisk kongedømme. Blant lovene som er kjent er noen som ga beskyttelse for kristne, og et komplisert bøtesystem. 
Etter sin død ble han helligkåret for sin rolle i kristningen av England. Hans fest ble tradisjonelt feiret 25. februar, dagen etter dødsdagen som var på festen for apostelen Mattias.
Chitoria

Utseende

Store (vingespenn gjerne 60-80 millimeter), kraftige, gule og brune sommerfugler med litt tilspissede vinger.

Levevis

I likhet med mange andre Apaturinae lever larvene på nesletre-slekten (Celtis, hampfamilien).

Utbredelse

Slekten er utbredt i Øst-Asia.
Zwentibold

Konge av Lotharingia

Zwentibold ble født mens hans oldefar Ludvig den tyske var konge i Øst-Franken. Ved Traktaten i Verdun i 843 var Frankerriket blitt delt og kongedømmet Lotharingia oppsto mellom Øst- og Vest-Franken. Etter Meerssen-traktaten i 870 og Ribemont-traktaten i 880 var Lotharingia kommet under Øst-Frankens interesseområde. Zwentibold prøvde å blande seg inn i tronstriden mellom hertug Odo av Paris og Karl den enfoldige i Vest-Franken, men da de to rivalene fant ut at Zwentibold hadde en egen agenda om å bli konge selv vendte de seg mot ham.
Kong Arnulf ønsket å innlemme Lotharingia i sitt eget rike, Øst-Franken, og klarte ved hjelp av erkebiskopene Herman I av Köln og Ratbod av Trier å få Zwentibold valgt til konge tross motstand fra den lokale adelen.

Helgen

Zwentibold ble sagt å styre sitt rike med stor klokskap og ble høyt elsket av sine undersåtter.
Han ble tidlig hyllet som en lokal helgen. Han æres fortsatt på hjemstedet i bispedømmet Liège og i Susteren der hans døtre Benedetta og Cecilia var abbedisser. Hans minnedag er hans dødsdag 13. august. Minnedagen for hans døtre er 17. august.
Wimbledon-turneringen 1987

Wimbledon-turneringen 1987
Ctenophora (Tipulidae)

Utseende

Middelsstore til store, langbeinte, fargerike stankelbein med smale vinger som har mange, lange årer (enkelte arter har reduserte vinger). De er kontrastrikt farget i svart, gult og rødt, ofte ganske oppsiktsvekkende. Hodet har lang "snute" og lange palper, antennene er kamformede hos hannen og litt lengre enn hodet. Thorax er avlang med dype furer, en V-formet fure på ryggen er særlig påfallende. Svingkøllene (halterene) er ganske lange. Bakkroppen er lang og sylindrisk, hunnen har et kraftig, spisst eggleggingsrør, hannens ytre kjønnsorganer er gjerne ganske kompliserte. Vingene er som oftest glassklare, gjerne med en svart flekk i den ytre delen.
Larvene er pølseformede mer litt læraktig, tykk hud.

Levevis

Larvene lever i fuktig, død ved, gjerne i hule løvtrær. De er derfor avhengige av skog med rikelig tilgang på gamle, hule trær og kan være indikatorarter på verneverdig skog.
Helgeland Idrettskrets

Helgeland Idrettskrets er et tidligere organisasjonsledd i Norges Idrettsforbund.
Helgeland Idrettskrets ble stiftet i 1945.
Helgeland Idrettskrets, Salten Idrettskrets, Lofoten og Vesterålen Idrettskrets og deler av Ofoten og Sør-Troms Idrettskrets ble slått sammen til Nordland Idrettskrets 1. juli 1971.
Takumi Shima

Karriere

Takumi Shima startet sin profesjonelle karriere i Sanfrecce Hiroshima i 1986.
Sneglehus

Et sneglehus er et bløtdyrskall som sitter utenpå og er en del av kroppen til de fleste snegleartene. Det blir benyttet som vern mot predatorer og mekanisk skade og som feste for muskler. Landlevnde snegler trenger de ofte også for å hindrene uttørking.
Sneglehus består av flere lag og består som regel av kalk rundt et organisk «stilas». Det blir skilt ut av mantelen, den samme delen av bløtdyrkroppen som skiller ut skjellet hos muslinger. Sneglehuset er som regel spiralsnodd, og er alltid i ett stykke.
Dick Black

Karriere

Han spilte for klubbene Stenhousemuir, Blantyre Victoria F.C. og Greenock Morton før han i april 1932 signerte for Manchester United. Black spilte åtte ligakamper for klubben, som den gangen lå i nest øverste nivå i den engelske ligaen, og scoret tre mål. Black gikk til St. Mirren november 1934.
Stimmen der Zeit

Stimmen der Zeit ("Tidens stemmer") er et månedlig tysk tidsskrift utgitt siden 1865 av Herder forlag. Undertittelen er Zeitschrift für christliche Kultur, og det publiserer artikler om kristen kultur i vid forstand av ordet. Det er ansett som et av de mest autoritative tyske tidsskrifter på sine områder

Historie

Tidsskriftet ble grunnlagt som en Jesuittisk publikasjon av Gerhard Schneemann og Florian Rieß i Abbediet Maria Laach, et jesuitt-abbedi i Eifel, under navnet Stemmer fra Maria Laach. I 1871, etter noe uregelmessig publisering av temanummer, endret utgivere profil til et månedlig tidsskrift med mål om å forene katolske tro med moderne tider.
Da Abbedi Maria Lach under Bismarcks kulturkampf var stengt, flyttet magasinet til utlandet, og etter eksil i Belgia, Luxembourg og Nederland, kom utgivere tilbake til Tyskland i 1914. Magasinet ble da omdøpt Stimmen der Zeit og gitt ut fra München. I nazitiden publiserte magasinet (ulovlig) pavens encyklika Mit brennender Sorge. Det ble da stengt ned i fire måneder og i april 1941 stengt helt. En av dets redaktører, Alfred Delp, ble henrettet i 1945 i forbindelse med den 20. juli-attentatet.
Even If The Rain

«Even If The Rain» er en sang utgitt av pop/hiphop-gruppa Flava To Da Bone i 1994. Sangen er skrevet av Henning Hartung og Sabri Kitmitto (tekst) og David Eriksen og Flava To Da Bone (melodi).
«Even If The Rain» er en R'n'B-ballade med innslag av pop og hiphop. Sangen ble hyppig spilt både i radio og på TV. Den solgte godt over 10 000 eksemplarer og lå på VG-lista TOPP 20 i ti uker. Musikkvideoen ble spilt inn med Lauren Waaktaar-Savoy som regissør, og sangen ble også brukt i den svenske spillefilmen 30:e november. «Even If The Rain» ble gitt ut på albumet Feelin' Da Flava som kom i 1995.
Artisten Elisabeth Carew spilte inn en ny versjon av sangen i 2009 med Thomas Eriksen som produsent. Hun skrev også ny tekst som ble lagt til sammen med refrenget fra den originale sangen av Flava To Da Bone.
Frihetsmonumentet (Tbilisi)

Frihetsmonumentet (georgisk: თავისუფლების მონუმენტი; Tavisuplebis monument'i), også kjent som St. Georg-statuen, er et monument i Georgias hovedstad Tbilisi. Det består av ei 35 meter høy søyle med en gullbelagt statue av Sankt Georg til hest på toppen. Selve statuen er 5,6 meter høy. Monumentet står midt på Frihetsplassen i sentrum av byen.
Monumentet ble reist 23. november 2006 som en gave fra skulptøren, Zurab Tsereteli. Under Sovjetunionen sto det en stor statue av Vladimir Lenin å samme sted. Denne ble symbolsk revet i august 1991, da Georgia hadde fått sin selvstendighet.
Vinius

Utseende

Små til middelsstore (vingespenn gjerne 20-30 millimeter), brune smygere med omfattende, brungule tegninger. Bakvingens underside er brungul.

Levevis

De aller fleste har larver på gress eller andre enfrøbladete planter.

Utbredelse

Slekten er vidt utbredt i Mellom- og Sør-Amerika, fra Mexico i  nord til Argentina i sør.
Yi So-yeon

Biografi

Yi startet studier ved Gwangju Science High School og fikk grad i mekanikk ved KAIST i Daejeon. Hun fullførte bachelorgrad og mastergrad og arbeider nå som forsker i bioteknikk.
Hun fikk din doktoravhandling bekreftet 29. februar 2008 ved KAIST, men hadde ikke anleding til å delta selv på grunn av trening i Russland. Da hun ble valgt som sørkoreansk astronaut var hun 28 år gammel og ugift.
Yi er en avansert utøver av taekwondo.

Sør-Koreas astronautprogram

Yi var en av to finalister for å bli den nye sørkoreanske astronauten i landets astronautprogram og ble valgt 25. desember 2006 og lå alt da an til å bli den første sørkoreanske astronauten som skulle bli sendt opp i rommet, på ferden Soyuz TMA-12 8. april 2008.
5. september 2007 valgte det sørkoreanske departementet for vitenskap og teknologi Ko San foran Yi So-yeon som en følge av de siste testene under treningen i Russland.
10. mars 2008 bestemte departementet for utdanning, vitenskap og teknologi at Yi skulle erstatte Ko. Årsaken til dette lå i at den russiske romadministrasjonen bad om en erstatter fordi Ko hadde brutt bestemmelser ved det russiske treningssenteret.
Vaterländische Union

Vaterländische Union (VU) (Fedrelandsunionen) er et liberalistisk-konservativt politisk parti i fyrstedømmet Liechtenstein. Partiet ledes av Oswald Kranz og har siden valget i 2005 hatt 10 av 25 medlemmer i parlamentet.

Historie

VU's historie går tilbake til det kristen-sosiale Liechtensteiner Volkspartei som ble stiftet i 1918. Dette parti slo seg i 1936 sammen med det lille, tysknasjonale og autoritære Liechtensteiner Heimatdienst til den nåværende Vaterländischen Union. Medstifter av det kristlig-sosiale folkeparti var Dr. Wilhelm Beck. Partiet var drivkraften bak de grunnleggende politiske og sosiale reformene i Liechtenstein på tidlig 1900-tallet og karakteriserte seg som arbeiderparti, som kjempet for flere demokratiske rettigheter, sosial sikkerhet, solidaritet og en sterkt differensiert økonomisk politikk.
VU hadde i periodene 1970–1974, 1978–1993, 1993–2001 absolutt flertall i parlamentet. Ved valget i 2005 ble partiet utsatt for et historisk stemmefall og fikk bare 10 av 25 mandater i parlamentet.
Jenny Alm

Klubb

Alm startet å spille håndball for den lokale klubben Kroppskultur, men meldte overgang til Sävehof i 2011. Med Sävehof vant hun det svenske mesterskapet fire ganger, før hun i 2015 flyttet til Danmark og signerte for Esbjerg.

Landslag

Alm ble tatt ut i bruttotroppen til det svenske kvinnelandslaget foran Håndball-EM 2010, men var ikke blant de 16 utvalgte. Året etter ble hun tatt ut på landslaget til Håndball-VM 2011.
Sverige kvalifiserte seg ikke til Håndball-VM 2013, men året etter ble Alm på nytt tatt ut på landslaget til Håndball-EM 2014.
Conflict (spillserie)

Conflict: Desert Storm (2002)

Conflict: Desert Storm er satt til Gulfkrigen, og man spiller som John Bradley, Paul Foley, Mick Connors og David Jones.

Conflict: Desert Storm II (2003)

Conflict: Desert Storm II, også under navnet «Conflict: Desert Storm II Back to Baghdad», tar også plass under Gulfkrigen, hvor de samme karakterene returnerer tilbake til Irak og Kuwait.

Conflict: Vietnam (2004)

Conflict: Vietnam finner sted under Vietnamkrigen, og man spiller som Frank "Ragman" Wier, Bruce "Junior" Lesh, Will "Hoss" Shafer og Harold "Cherry/Doc" Kahler.

Conflict: Global Storm (2005)

Conflict: Global Storm er satt til nåtid, og handler om kontraterrorisme fremfor én spesifikk krig. Her gjenforenes karakterene fra Conflict: Desert Storm og Conflict: Desert Storm II, og i tillegg møter vi en ny karakter, Carrie Sherman.

Conflict: Denied Ops (2008)

Conflict: Denied Ops er også satt til nåtiden. I stedet for å ha fire spillbare karakterer, er det kun to, og disse er begge fra CIA.